Diari Oficial de la Generalitat Valenciana


Sumari del DOGV 9999, del 04-12-2024 (2024/12995)

RESOLUCIÓ de 2 de desembre de 2024, de la Direcció General de Vivienda, de concessió d'ajudes DANA al lloguer, regulades mitjançant el Decret 167/2024, de 26 de febrer, del Consell, pel qual s'aproven les bases reguladores i el procediment de concessió directa d'ajudes urgents de lloguer de vivenda per a contribuir a pal·liar els efectes produïts pel temporal de vent i pluges iniciat el 29 d'octubre de 2024 a la Comunitat Valenciana. Resolució primera.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9999

Data del DOGV
:   04-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12584

CVE
:   XKRR-J-5196-20678

Data del document
:   02-12-2024

Organisme emissor
:   Vicepresidència Primera i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * lloguer
    * suport econòmic
    * habitatge
    * desastre natural
    * inundació

Núm. d’expedient comptable: GASTOS/2024/2552733023

*Antecedents de fet*

1. Vistos el Decret 167/2024, de 12 de novembre, del Consell, pel qual s'aproven les bases reguladores i el procediment de concessió directa d'ajudes urgents de lloguer destinades a contribuir a pal·liar els efectes produïts pel temporal de vent i pluges iniciat el 29 d'octubre de 2024 a la Comunitat Valenciana (DOGV 9981 bis, 12.11.2024) i la seua correcció d'errades (DOGV 9983, 14.11.2024).

2. Examinades les sol·licituds d'ajuda urgents per al lloguer de vivenda presentades fins a la data de la present resolució, i que complixen el termini previst en l'article 8 del Decret 167/2024, de 12 de novembre, del Consell.

Han de considerar-se els següents

*Fonaments de dret*

1. Hi és aplicable l'article 11 del Decret 167/2024, de 12 de novembre, del Consell, pel qual es van aprovar les bases reguladores i el procediment de concessió directa d'ajudes urgents destinades a les persones afectades pel temporal de vent i pluges iniciat el 29 d'octubre de 2024 a la Comunitat Valenciana, en què es regula que la concessió de l'ajuda correspon a la persona titular de la Direcció General de Vivenda a proposta del titular del Servici Territorial de Vivenda de València.

2. Vistes les raons d'interés públic que concorren en la concessió d'estes ajudes i la impossibilitat de convocatòria pública, d'acord amb el que s'establix en l'article 2 de l’esmentat Decret 167/2024, estes subvencions es concedixen de manera directa, en aplicació del que es preveu en l'article 22.2.c) de la Llei 38/2003, de 17 de novembre, general de subvencions, en relació amb el que establixen els apartats 2 i 3 de l'article 28 de l'esmentada llei, i l'article 168.1.C) de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, per concórrer-hi raons d'interés públic, social, econòmic o humanitari. Així doncs, les subvencions regulades en este decret tenen un caràcter singular, derivat del caràcter excepcional i únic dels esdeveniments que motiven el procediment en qüestió. Atés l'objecte específic de les subvencions, es requerix una concessió directa i no és procedent una convocatòria pública, perquè les raons d'interés públic que justifiquen l'atorgament directe de les subvencions radiquen en la urgència d'atenció de les necessitats de les persones físiques per la inhabitabilitat sobrevinguda de les seues vivendes.

3. Mitjançant unaa resolució de la Conselleria d'Hisenda, Economia i Administració Pública, s'autoritza una ampliació de crèdit, en virtut del que es preveu en l'article 48 de la Llei 1/2015, i en l'article 22.1.o) de la Llei 8/2023, de pressupostos de la Generalitat per a l'exercici 2024, en l'annex de subvencions i transferències corrents del programa 431C00, Emergència residencial i funció social, de la Vicepresidència i Conselleria de Servicis Socials, Igualtat i Vivenda, per import de 47.285.432,00 d’euros, que permet la inclusió d'una línia de concessió directa de l'article 168.1.C) de la Llei 1/2015 (expedient 00.013/24).

Així mateix, mitjançant la Resolució de 19 de novembre de 2024, de la directora general de Pressupostos, de la Conselleria d'Hisenda, Economia i Administració Pública, s'actualitzen els límits per a adquirir compromisos plurianuals en la línia de subvenció S1892 habilitada per a dotar econòmicament les ajudes DANA per a lloguer de vivenda aprovades mitjançant el Decret 167/2024, i es consigna l'import de 33.648.174,00 d’euros per a l'anualitat de 2025.

D’acord amb tot l'anterior,

RESOLC

*Primer*

Concedir les ajudes per a facilitar l'accés a una vivenda en règim d'arrendament per import d'1.982.400,00 euros, per a atendre les ajudes corresponents a 177 expedients assenyalats en l'annex d'esta proposta, amb càrrec al programa pressupostari 431C00, Emergència residencial i funció social, centre gestor U15597557AE32522, posició pressupostària G.431C00.48892 de capítol 4 i línia de subvenció habilitada a este efecte, S1892 dels pressupostos de la Generalitat per a 2024 i 2025, i sublínia K708663953, convocades mitjançant el Decret 167/2024, de 12 de novembre, del Consell, pel qual es van aprovar les bases reguladores i el procediment de concessió directa d'ajudes urgents de lloguer destinades a contribuir a pal·liar els efectes produïts pel temporal de vent i pluges iniciat el 29 d'octubre de 2024 a la Comunitat Valenciana.

D’acord amb el que s'establix en l'article 12.2 del Decret 167/2024, esmentat anteriorment, regulador de les ajudes, de conformitat amb la normativa vigent en el moment d'entrada en vigor d'este decret, i atesa la naturalesa d'estes ajudes, a les persones físiques que les sol·liciten se'ls podrà reconéixer la condició de beneficiàries i procedir al seu pagament, encara que no estiguen al corrent en el compliment de les seues obligacions tributàries i davant la Seguretat Social o tinguen la condició de subjectes deutors per resolució de procedència de reintegrament.

*Segon*

Comprometre el gasto per import d'1.982.400,00 euros, amb càrrec al programa pressupostari 431C00, Emergència residencial i funció social, centre gestor P55742689LQ28081, posició pressupostària G.431C00.48633 de capítol 4 i línia de subvenció habilitada a este efecte U823890204, dels pressupostos de la Generalitat, i comprometre una quantia de 594.720,00 euros amb càrrec a l'anualitat 2024, corresponent al pagament anticipat de l'ajuda, i una quantia d'1.387.680,00 amb càrrec a l'anualitat 2025.

D'acord amb el que s'establix en l'article 13 del Decret 167/2024, el 30 % de la subvenció es pagarà a la persona beneficiària de l'ajuda amb caràcter anticipat en el moment de la concessió, mitjançant una transferència al compte bancari designat per esta.

Per a l'abonament de la resta de la subvenció, caldrà la presentació dels justificants de pagament mitjançant una transferència bancària realitzada a favor de l'arrendador, on consten clarament les dades identificatives de l'arrendador i les mensualitats objecte d'abonament. Esta justificació dels rebuts d'abonament del lloguer s'aportarà amb caràcter trimestral. Així mateix, juntament amb la primera aportació de rebuts haurà d'adjuntar-se una còpia del contracte de lloguer subscrit, així com l'acreditació per qualsevol mitjà admissible en dret que els danys ocasionats pel temporal han afectat l'habitabilitat de la vivenda habitual i permanent.

L'enllaç al tràmit telemàtic d'aportació de la documentació justificativa és el següent:

[https://www.gva.es/es/inicio/procedimientos?id\_proc=g101757](https://www.gva.es/es/inicio/procedimientos?id_proc=G101757)

Haurà d'accedir a l'apartat «Justificació» i realitzar la presentació autenticada atenent les instruccions que en este es disposen.

La persona beneficiària haurà de comunicar de manera fefaent i immediata a la Direcció General de Vivenda la percepció de qualsevol ajuda o indemnització pel mateix concepte procedent d'unes altres entitats públiques o privades, en la mesura que superen els imports màxims previstos en l'article 7 del Decret 167/2024, de 12 de novembre, del Consell, en els termes disposats per l'article 16 d'este.

Contra esta resolució, que posa fi a la via administrativa, podrà interposar-se un recurs de reposició davant del director general de Vivenda, que serà el competent per a la resolució del recurs, en virtut de la delegació de competències efectuada en el resolc sext, punt 22 i concordants, de la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l'exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda (DOGV 9851, 17.05.2024), en relació amb l’article 3 i la disposició final segona del Decret 32/2024, de 21 de novembre, de la Presidència de la Generalitat, pel qual es determinen el nombre i la denominació de les conselleries i les seues atribucions, i l'article 21 del Decret 132 /2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, en el termini d'un mes a comptar de l'endemà de la notificació, de conformitat amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació, de conformitat amb el que s'establix en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

  

València, 2 de desembre de 2024

Juan Antonio Pérez Sala

El director general de Vivenda

Esta disposició conté annexos. Consulteu-ne la versió en PDF.